Diari Oficial de la Generalitat Valenciana


Sumari del DOGV 8439, del 07-12-2018 (2018/10912)

Notificació de la sentència dictada en el procediment ordinari número 1224/2017.
--------------------------------------------------------------------------------

### Dades del document

Número de DOGV
:   8439

Data del DOGV
:   07-12-2018

Secció del DOGV
:   IV. ADMINISTRACIÓ DE JUSTÍCIA

Número del document
:   2018/10004


Organisme emissor
:   Jutjat de Primera Instància Número 12 de València

Tipus de document
:   Edicte

Notificació de la sentència dictada en el procediment ordinari número 1224/2017. [2018/10493]  
Procediment ordinari número 1224/2017  
De: Banco de Castilla La Mancha, SA.  
Procuradora: Sara Blanco Lleti.  
Contra: Iván Navarro Ferrer.  
En aquest procediment ordinari número 1224/2017, seguit a instància de Banco de Castilla La Mancha, SA, contra Iván Navarro Ferrer, s'ha dictat la sentència que literalment diu així:  
  
«Sentencia número 117/2018  
València, 1 de juny de 2018  
María Ángeles Chuliá Cerni he vist aquestes actuacions de judici ordinari número 1224/2017, seguides a instàncies de Banco de Castilla La Mancha, SA, representada per la procuradora senyora Blanco Lleti i assistida pel lletrat senyor García Braga, contra Iván Navarro Ferrer, en rebel·lia, en vista dels següents:  
  
Antecedents de fet  
Primer  
Per la part de l'actora indicada es va presentar una demanda de judici ordinari origen de aquestes actuacions en què, després d'al·legar els fets i fonaments de dret que va estimar d'aplicació, acabava suplicant que es dictarà sentència per la qual s'estimara íntegrament la demanda:  
1. Amb caràcter principal, que es declare la resolució contractual o el venciment anticipat de l'obligació de pagament establida en el contracte convingut de conformitat amb l'article 1124 del Codi Civil o subsidiàriament el venciment anticipat de conformitat amb l'article 1129 del Codi Civil, condemnant la part demandada al pagament de totes les quantitats degudes per principal així com els interessos ordinaris deguts en data de tancament de compte que puja a 41.603,51 euros més els interessos remuneratoris que es produïren des de la dita data fins a la sentència i els interessos previstos en l'article 576 de la Llei d'enjudiciament civil des de la sentència i les costes processals, acordant que tals quantitats es poden executar a càrrec de la garantia hipotecària d'acord amb els criteris següents:  
a) El producte de la venda de l'immoble serà destinat al pagament del crèdit garantit en l'import al pagament del qual vinga condemnat el prestatari en la sentència, incloent-hi els pronunciaments relatius als interessos moratoris produïts després de la interpel·lació judicial, amb la prelació derivada de la garantia hipotecària.  
b) Als efectes de subhasta, servirà de tipus o valoració el tipus pactat en l'escriptura d'hipoteca i tot això sense perjudici de quantes altres possibles mesures executives pogueren sol·licitar-se i acordar-se en execució de la sentència.  
2. Amb caràcter subsidiari, es condemna els demandats al pagament de la quantitat que, per quotes de principal i interessos ordinaris del préstec, hagen vençut en el moment de tancament del compte que puja a 1.819,13 euros així com la quantitat que, per interessos ordinaris, es produïsquen fins a la sentència, i les noves quotes que es vagen produint fins a la sentència i al pagament del crèdit i dels interessos de l'article 576 de la Llei d'enjudiciament civil així com les costes processals.  
Segon  
Admesa a tràmit la demanda, es va traslladar a la part demandada i va ser declarada en rebel·lia, per la qual cosa a continuació es va convocar a l'audiència prèvia; la part actora va comparéixer, on es va rebre el plet a prova i va ser admesa únicament la documental per la qual cosa, de conformitat amb l'article 429.8 de la Llei d'enjudiciament civil, van quedar les actuacions concluses per a sentència.  
  
Dispositiva  
Estime parcialment la demanda interposada Banco de Castilla La Mancha, SA, contra Iván Navarro Ferrer, i es condemna aquest al pagament de la quantitat de 41.603,51 euros i els interessos remuneratoris pactats que es produïsquen des de la data de 9 de maig de 2013 fins a la sentència, amb aplicació de l'article 576 de la Llei d'enjudiciament civil des de la data indicada i fins al pagament de la quantitat deguda i les costes processals.  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn).  
El recurs s'ha de preparar mitjançant un escrit que cal presentar en aquest jutjat en el termini de vint dies hàbils comptadors des de l'endemà de la notificació; cal exposar les al·legacions en què es base la impugnació, a més de citar la resolució objecte d'apel·lació i els pronunciaments que impugna (art.458 LEC), i amb l'acreditació prèvia d'haver consignat 50 - en el compte de dipòsits i consignacions d'aquest jutjat; cal indicar sempre en Concepte «recurs, seguit del codi 02 civil-apel·lació», i d'indicar els dits conceptes i el codi després dels 16 dígits del compte expedient (separats per un espai), si es realitza per mitjà d'una transferència bancària. S'han de realitzar tants ingressos diferenciats com resolucions que siguen objecte de recurs (disposició addicional 15a LO 1/2009, de 3 de novembre)  
Així ho dispose i firme.»  
  
I atés que el demandat, Iván Navarro Ferrer, es troba en parador ignorat, expedisc aquest edicte a fi que li valga de notificació de forma deguda.  
  
València, 1 de juny de 2018.- La lletrada de l'Administració de justícia: Mónica Rubio Solanes.